text: Se video: Koldings danmarksmestre kaster med guld
  30 maj 2014 kl. 10.40
  Danmarksmestrene fra KIF lod fredag håndboldene blive hjemme og kastede i stedet med 12 kilo guldkarameller for at fejre mesterskabet. Borgmester Jørn Pedersen mener, at hele byen nu kan sole sig i sejren.
  Børnefamilier, der ikke kunne holde sig vågne, da KIF Kolding København vandt guld i herrehåndbold, fik fredag formiddag chancen for at hylde deres helte i Kolding. Og så fik de chancen for selv at smage på guldet, da spillerne kastede guldkarameller ud til alle.
  Og ifølge Jørn Pedersen kan resten af Kolding nemlig også sole sig i mesterskabet. Han mener, at danmarksmester-titlen kan skabe både national og international opmærksomhed omkring Kolding.
  - Vi får også denne her selvfølelse af, at vi kan noget i Kolding. Vi har alle tiders bedste håndboldhold, siger borgmester Jørn Petersen (V) til TV SYD.
  KIF-spillerne fik guldet og mesterskabet i hus ved en sejr på 19-17 over Aalborg Håndbold d. 16. maj.
  Se, hvor gode Danmarksmestrene er til at kaste guldkaramellerne i mål:
  GULDFEST i dag kl. 11.45!!Alle er velkommen på Akseltorv i Kolding..BE A PART OF IT!!#guldfestforalle #dkhaandbold
  
  